Yslike bedrag betaal vir handgeskrewe ‘Hey Jude’-liriekeThe Beatles in aksie (Foto: Juliens Auctions/Twitter) Die handgeskrewe lirieke vir The Beatles se treffer, “Hey Jude”, is vir $910 000 (sowat R16,4 miljoen) op ŉ veiling verkoop. Paul McCartney het die lirieke in ŉ swart kokipen geskryf en dit gebruik toe die liedjie in 1968 in Londen se Trident Studios opgeneem is, het Julien’s Auctions in Beverly Hills Vrydag in ŉ verklaring gesê. Die sogenaamde “Beatlemania”-veiling by die afslaers gedenk die 50ste jaar ná die lede van die groep hul eie weg gegaan het. ŉ Seldsame tromvel met The Beatles se logo daarop wat in 1964 tydens ŉ openingskonsert in San Francisco gebruik is, is vir $200 000 (ongeveer R3,6 miljoen) verkoop. Dit was die groep se eerste toer in Noord-Amerika. ŉ Draaiboekbladsy vir die musiekvideo vir “Hello Goodbye” het meer as $83 000 (byna R1,5 miljoen) gehaal. Dit sluit notas en tekeninge in van die groep se lede John Lennon en George Harrison. Hey Jude-lirieke (Foto: Juliens Auctions/Twitter)